Diari Oficial de la Generalitat Valenciana


Sumari del DOGV 4478, del 10-04-2003 (2003/4123)

RESOLUCIÓ de 13 de febrer de 2003, del conseller d'Obres Públiques, Urbanisme i Transports, d'execució de Sentència número 641, del Tribunal Superior de Justícia de la Comunitat Valenciana. (expedient V-90/2002 de Benicàssim).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/4123


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 13 de febrer de 2003, del conseller d'Obres Públiques, Urbanisme i Transports, d'execució de Sentència número 641, del Tribunal Superior de Justícia de la Comunitat Valenciana. (expedient V-90/2002 de Benicàssim). [2003/4123]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, secció primera, recurs núm. 2135/94, promogut pel senyor José Luis Martínez Galvañ en nom i representació del senyor Fernando Bonet Tárrega, contra resolució del conseller d'Obres Públiques, Urbanisme i Transports de 28-6-94, per la qual es va aprovar definitivament la Revisió del Pla General d'Ordenació Urbana de Benicàssim, s'ha dictat la Sentència número 641, de 16 de juny de 1997, la part dispositiva de la qual diu així:
  
 ?Decidim: que estimant parcialment el recurs contenciós administratiu interposat pel senyor Fernando Bonet Tárrega contra la Resolució del conseller d'Obres Públiques, Urbanisme i Transports, de 28 de juny de 1994, d'aprovació definitiva de la revisió del Pla General d'Ordenació Urbana de Benicàssim (BOP de 30 de juliol de 1994). Declarem la nul·litat de l'article 3.4 b) c) i d) i els concordants que obliguen a la cessió del 10% de l'aprofitament mitjà en sòl urbà i de l'article 3.10, de les Normes Urbanístiques del Pla. Sense fer expressa imposició de les costes processals.-
  
Vista la Sentència de 3 de juny de 2002 de la secció cinquena de la Sala Contenciosa Administrativa del Tribunal Suprem, dictada en el recurs de cassació núm. 8036/1997, per la qual s'acorda:
  
?Que hem de declarar i declarem que no pertoca el recurs de cassació interposat pel procurador senyor Santos de Gandarillas Carmona en representació de l'Ajuntament de Benicàssim (Castelló), contra la Sentència dictada el 16 de juny de 1997 per la secció primera de la Sala Contenciosa Administrativa del Tribunal Superior de Justícia de la Comunitat Valenciana.
  
I imposem expressament a la part recurrent les costes del present recurs.-
  
En virtut d'això, esta Conselleria d'Obres Públiques, Urbanisme i Transports de conformitat amb el que disposa els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada Sentència ferma número 641, de 16 de juny de 1997, del Tribunal Superior de Justícia de la Comunitat Valenciana. Esta resolució es publicarà en el DOGV.
  
València, 13 de febrer de 2003.- El conseller: José Ramón García Antón.